Ο **Σέρλοκ Χoλμς** είναι φανταστικός ντετέκτιβ-σύμβουλος, που μαζί με τον βοηθό του Δρ. Τζον X. Γουάτσον έχουν εμπλακεί σε δεκάδες υποθέσεις μυστηρίου. Ζουν μαζί στο διαμέρισμα 221B της οδού Μπέικερ, στο Λονδίνο. Χαρακτηριστικό του Χολμς είναι οι περίεργες μέθοδοι που χρησιμοποιεί, οι οποίες συχνά εντυπωσιάζουν τον αναγνώστη. Υπάρχουν 4 μυθιστορήματα και 56 αυτοτελή διηγήματα με ήρωες τους Χολμς και Γουάτσον.

Δημιουργία
----------

Ο Σέρλοκ Χολμς δημιουργήθηκε το 1887 από τον σερ Άρθουρ Κόναν Ντόυλ. Ο ίδιος ο Ντόυλ παραδέχθηκε αργότερα, ότι δημιούργησε τον Χολμς με βάση τον καθηγητή του Τζόζεφ Μπελ. Η πρώτη εμφάνιση του Χολμς γίνεται στο περιοδικό *The Strand* με την ιστορία «Σπουδή στο Κόκκινο» (A study in Scarlet). Ο Ντόυλ εισπράττει το μικρό ποσό των 25 λιρών, αλλά τα θεμέλια είχαν πλέον μπει. Η δημιουργία ενός ντετέκτιβ, που θα γινόταν θρύλος στο μέλλον, είχε γίνει.

Εξωτερική εμφάνιση
------------------

Ο Χολμς φόρεσε κυνηγετικό καπέλο μόνο σε μία ιστορία. Το καπέλο αυτό λανθασμένα υιοθετήθηκε από τις σειρές τηλεόρασης, όπως και η γνωστή καπαρντίνα του. Ο Χολμς είναι ψηλός, λίγο πάνω από 1,80, και αδύνατος. Είχε γκρίζα, επιβλητικά μάτια και ανάμεσα τους μια γερακίσια μύτη. Τα χέρια του είναι σημαδεμένα από τα πειράματα που κάνει, ενώ έχει λεπτά, νευρώδη δάχτυλα. Ντύνεται πάντα προσεκτικά και είναι περιποιημένος. Φοράει συνήθως καφέ τουίντ κουστούμι, καφέ παντελόνι και αρκετές φορές ημίψηλο καπέλο. Στην Οδό Μπέικερ συνήθως φοράει τη ρόμπα του. Όσο για την ηλικία του, μία εκτίμηση είναι ότι γεννήθηκε το 1854. Αυτό πηγάζει απο το μυθιστόρημα με τίτλο "*The New Annotated Sherlock Holmes*" όπου στην ιστορία "*His Last Bow" ,* η οποία διαδραματίζεται τον Αύγουστο του 1914, ο Χολμς περιγράφεται ως 60 χρόνων.

Κατοικία
--------

Ο Σέρλοκ Χολμς ζει μαζί με τον φίλο και βοηθό του Δρ. Γουάτσον, στο νούμερο 221B της οδού Μπέικερ. Το διαμέρισμα τους είναι αρκετά φωτεινό, με 2 μεγάλες κρεβατοκάμαρες και 2 παράθυρα. Το διαμέρισμα είναι συνήθως ακατάστατο, πράγμα που εξοργίζει τη σπιτονοικοκυρά του κυρία Χάντσον. Εκεί ο Χολμς έχει στήσει το τραπέζι για τα πειράματα του, την πλούσια βιβλιοθήκη του και όλα τα υπόλοιπα σύνεργά του.

Μέθοδοι
-------

Οι μέθοδοι που χρησιμοποιεί ο Χoλμς, είναι ιδιαίτερα έξυπνες. Κοιτάζοντας έναν άνθρωπο ή ένα αντικείμενο, μπορεί να πει μια ολόκληρη ιστορία γι' αυτό. Αν για παράδειγμα ένα καπέλο έχει μεγάλο άνοιγμα, τότε ο άνθρωπος που το φόραγε, είχε μεγάλο κεφάλι· επομένως πρέπει να είναι έξυπνος. Όταν βρίσκεται στον τόπο του εγκλήματος, εξετάζει τα πάντα και προσέχει την κάθε λεπτομέρεια. Είναι αρκετά υπομονετικός, αλλά πολλές φορές παθιάζεται με μία υπόθεση, με αποτέλεσμα να μην τον ενδιαφέρει τίποτα, ούτε και το φαγητό. Συχνά κάνει συζητήσεις με τον Γουάτσον έτσι ώστε να βάλει σε μία τάξη τα γεγονότα και τα στοιχεία που έχει στην διάθεσή του.

Γνώσεις αυτοάμυνας
------------------

Ο Χολμς, από ό,τι λέει ο Γουάτσον, είναι εξαιρετικός πυγμάχος και ξιφομάχος. Γνωρίζει επίσης να χρησιμοποιεί το μαστίγιο καθώς και το μπαστούνι. Έχει και περίστροφο, το οποίο δεν χρησιμοποιεί συχνά. Το ραβδί στα χέρια του γίνεται επικίνδυνο όπλο. Τέλος γνωρίζει μία Αγγλική πολεμική τέχνη, η οποία κατάγεται από την Ιαπωνία και λέγεται Μπαρτίτσου (αν και ο συγγραφέας μπερδεύτηκε και την ονόμασε Μπαρίτσου). Με αυτή την πολεμική τέχνη κατάφερε να εξουδετερώσει τον αντίπαλο του Τζέιμς Μοριάρτι.

Γενικές Γνώσεις
---------------

Ο Σέρλοκ Χολμς και ο Δρ Γουάτσον. Δημοσιευμένη στο The Adventure of Silver BlazeΟ Σέρλοκ Χολμς και ο Δρ Γουάτσον. Δημοσιευμένη στο *The Adventure of Silver Blaze*
Ο Σέρλοκ Χολμς συγκεντρώνει στο μυαλό του μόνο γνώσεις που πιστεύει ότι θα του φανούν χρήσιμες στο επάγγελμά του. Όπως λέει ο ίδιος, ο εγκέφαλος μας είναι σαν μια σοφίτα. Ο σοφός άνθρωπος επιλέγει προσεκτικά πως θα τη διαμορφώσει, επιπλώνοντάς την μόνο με τις σημαντικές γνώσεις, ενώ τις υπόλοιπες -που ενδεχομένως να είναι σημαντικές στο μέλλον- τις τοποθετεί στη βιβλιοθήκη του μυαλού του. Αντίθετο, ο κουτός άνθρωπος απορροφάει οποιαδήποτε γνώση, με αποτέλεσμα να γεμίζει το μυαλό του ασήμαντες και άχρηστες πληροφορίες· έτσι παραλείπει -ή στην καλύτερη περίπτωση ξεχνάει- τις σημαντικότερες.

Ο Χολμς αγνοεί βασικά πράγματα. Δεν ασχολείται καθόλου με φιλοσοφία, λογοτεχνία, αστρονομία (ο Γουάτσον ξαφνιάστηκε, όταν έμαθε πως ο φίλος του αγνοούσε την θεωρία του Κοπέρνικου, ότι η γη γυρίζει γύρω από τον ήλιο. Ατάραχα ο Χολμς του απάντησε, ότι η πληροφορία του είναι παντελώς άχρηστη, καθώς δεν μπορεί να την αξιοποιήσει στην δουλειά του, επομένως θα έκανε ό,τι μπορούσε για να την ξεχάσει). Στην πολιτική γνωρίζει ελάχιστα. Στην βοτανολογία όμως ξέρει αρκετά πράγματα. Μπορεί να ξεχωρίσει τα δηλητήρια με μεγάλη ευκολία, αλλά οι γνώσεις κηπουρικής του είναι ανύπαρκτες. Στην γεωλογία έχει τεράστιες γνώσεις.

Έχει την ικανότητα να ξεχωρίζει με το βλέμμα τα είδη χώματος. Μπορεί να πει με βεβαιότητα, από που είναι ένας λεκές λάσπης και σε ποιο σημείο του Λονδίνου έγινε. Στη χημεία ο Σέρλοκ Χολμς έχει γνώσεις πρακτικές, αλλά περιορισμένες. Έχει μάλιστα εγκαταστήσει στο δωμάτιο της οδού Μπέικερ εργαστήριο χημείας, με το οποίο απασχολείται πολλές φορές. Αν και στη λογοτεχνία ο Χολμς δεν γνωρίζει τίποτα, δεν ισχύει το ίδιο με την αισθησιακή λογοτεχνία. Φαίνεται επίσης να γνωρίζει όλα τα εγκλήματα του αιώνα του με κάθε λεπτομέρεια. Όπως λέει ο ίδιος, «Δεν υπάρχει τίποτα καινούργιο Γουάτσον. Όλα έχουν συμβεί πριν από σένα. Κανένα έγκλημα δεν είναι καινούργιο». Επίσης παίζει καλά βιολί και είναι καταπληκτικός πυγμάχος και ηθοποιός. Τέλος ο Χολμς έχει πρακτικές γνώσεις του Βρετανικού νόμου.

Σε μυθιστορήματα του Άντριου Λέϊν μεταφέρεται ο Σέρλοκ Χολμς, όταν ήταν μόνο 14 ετών και μάλιστα έχουν εκδοθεί ήδη στην Ελλάδα οκτώ από αυτά τα μυθιστορήματα.

Θάνατος
-------

Εξώφυλλο του Σέρλοκ Χολμς #1, Οκτ 1955, Charlton ComicsΕξώφυλλο του Σέρλοκ Χολμς #1, Οκτ 1955, Charlton Comics
Ο Κόναν Ντόυλ αποφασίζει να σκοτώσει τον Σέρλοκ Χολμς λέγοντας ότι τον αποσπούσε από πιο σημαντικά πράγματα, βάζοντας τον μεγαλύτερο εχθρό του, Τζέιμς Μοριάρτυ, να τον σκοτώνει ρίχνοντας τον σε μια χαράδρα στις Άλπεις στην Ελβετία. Όμως, λόγω διαμαρτυριών των αναγνωστών, ο Σέρλοκ Χολμς ξαναζωντανεύει λέγοντας ότι ο θάνατος του ήταν σκηνοθετημένος.

Έργα του σερ Άρθουρ Κόναν Ντόυλ με πρωταγωνιστή τον Σερλοκ Χολμς
----------------------------------------------------------------

**Μυθιστορήματα**

* Σπουδή στο Κόκκινο, 1887.
* Το σήμα των Τεσσάρων, 1890.
* Το λαγωνικό των Μπάσκερβιλ, 1901-02.
* Η κοιλάδα του Φόβου, 1914-15.

**Συλλογές μικρών ιστοριών**

* Οι περιπέτειες του Σέρλοκ Χολμς (12 ιστορίες), 1891-92.
* Οι αναμνήσεις του Σέρλοκ Χολμς (12), 1892-93.
* Η επιστροφή του Σέρλοκ Χολμς (13), 1903-04.
* Η τελευταία του υπόκλιση (7), 1908-17.
* Το αρχείο του Σέρλοκ Χολμς (12), 1921-27.

Δείτε επίσης
------------

* Εργογραφία του Σέρλοκ Χολμς

Παραπομπές
----------

1. ↑  cityroom.blogs.nytimes.com/2009/01/06/the-curious-case-of-a-birthday-for-sherlock/.
2. ↑  www.inverse.com/article/39990-sherlock-holmes-birthday-early-life-conan-doyle-canon/amp.
3. ↑  Άρθουρ Κόναν Ντόιλ: «The Adventure of the Golden Pince-Nez» (Αγγλικά) Ιουλίου 1904.
4. ↑  Sutherland, John. «Sherlock Holmes, the world's most famous literary detective». *British Library*. Αρχειοθετήθηκε από το πρωτότυπο στις 28 Ιουνίου 2017. Ανακτήθηκε στις 3 Ιουλίου 2018.
5. ↑  Conan Doyle, Arthur (1993). Lancelyn Green, Richard, επιμ. *The Oxford Sherlock Holmes: The Adventures of Sherlock Holmes*. Oxford: Oxford University Press. σελίδες xv.
6. ↑  Sherlock Holmes: pipe dreams, *The* *Daily Telegraph* 15 December 2009. Retrieved 23 April 2010.
7. 1 2  «Beeton's Christmas Annual 1887 - the first Sherlock Holmes publication: A Checklist by R. Stock». *www.bestofsherlock.com*. Ανακτήθηκε στις 10 Νοεμβρίου 2019.
8. 1 2  «Σέρλοκ Χολμς σπουδή στο κόκκινο (δεμένο) - Άρθουρ Κόναν Ντόυλ - 9789602290163 | Protoporia.gr». *www.protoporia.gr*. Ανακτήθηκε στις 10 Νοεμβρίου 2019.
9. ↑  Cauvain, Henry (2006). *Peter D. O'Neill, foreword to* Maximilien Heller. ISBN 9781901414301. Ανακτήθηκε στις 10 Νοεμβρίου 2015.
10. ↑  Klinger, Leslie (2005). *The New Annotated Sherlock Holmes*. New York: W.W. Norton. σελ. xlii. ISBN 0-393-05916-2.
11. ↑  Άρθουρ, Κόναν Ντόυλ (1892), «A Scandal in Bohemia», *The Adventures of Sherlock Holmes*, ISBN 978-0-7607-1577-2,  Ελεύθερο βιβλίο *1661* στο Project Gutenberg.
12. ↑  «The Adventure of the Veiled Lodger» (PDF).
13. ↑  «The Adventures of The Gloria Scott» (PDF).
14. 1 2  Klinger, Leslie (1999). «Lost in Lassus: The missing monograph». Αρχειοθετήθηκε από το πρωτότυπο στις 25 Ιουλίου 2008. Ανακτήθηκε στις 20 Οκτωβρίου 2008.
15. ↑  Rennison, Nicholas (2007). *Sherlock Holmes: The Unauthorized Biography*. New York: Grove Press. σελ. 70. ISBN 9781555848736. Ανακτήθηκε στις 21 Οκτωβρίου 2014.
16. ↑  *The Sign of the Four*; Chapter 1 *The Science of Deduction*; p. 90; Copyright Sir Arthur Ignatius Conan Doyle; Edition published in 1992 – Barnes & Noble, Inc.".
17. ↑  «Young Sherlock Holmes: Death Cloud».
18. ↑  Riggs, Ransom (2009). *The Sherlock Holmes Handbook. The methods and mysteries of the world's greatest detective*. Philadelphia: Quirk Books. σελίδες 115–118. ISBN 978-1-59474-429-7.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Σέρλοκ Χολμς* του Άρθουρ Κόναν Ντόυλ |
| --- |
|  |
| 
Εργογραφία |
|  |
| Μυθιστορήματα | 
* *Σπουδή στο Κόκκινο* (1887)
* *Το σήμα των Τεσσάρων* (1890)
* *Το λαγωνικό των Μπάσκερβιλ* (1902)
* *Η κοιλάδα του Φόβου* (1915)
 |  |
|  |
| Συλλογές | 
* *Οι περιπέτειες του Σέρλοκ Χολμς* (1892)
* *Τα απομνημονεύματα του Σέρλοκ Χολμς* (1894)
* *Η επιστροφή του Σέρλοκ Χολμς* (1905)
* *Η τελευταία του υπόκλιση* (1917)
* *Το αρχείο του Σέρλοκ Χολμς* (1927)
 |
|  |
| Χαρακτήρες | 
* Σέρλοκ Χολμς
* Τζον Γουάτσον
* Καθηγητής Μοριάρτι
* Σεμπάστιαν Μόραν
* Αϊρίν Άντλερ
* Επιθεωρητής Λεστράντ
* Μάικροφτ Χολμς
 |
|  |
| Ταινίες | 

|  |  |
| --- | --- |
| Σειρά Wontner(1931-1937) | 
* *The Sleeping Cardinal* (1931)
* *Το σήμα των Τεσσάρων* (1932)
* *Ο θρίαμβος του Σέρλοκ Χολμς* (1935)
* *Η ασημένια φλόγα* (1937)
 |
|  |
| ΣειράRathbone–Bruce(1939-1946) | 
* *Το λαγωνικό των Μπάσκερβιλ* (1939)
* *Οι περιπέτειες του Σέρλοκ Χολμς* (1939)
* *Η φωνή του τρόμου* (1942)
* *Το μυστικό όπλο* (1942)
* *Ο Σέρλοκ Χολμς στην Ουάσινγκτον* (1943)
* *Ο Σέρλοκ Χολμς εναντίον του θανάτου* (1943)
* *Η γυναίκα αράχνη* (1944)
* *Το κόκκινο νύχι* (1944)
* *Έξι Ναπολέοντες* (1944)
* *Το Σπίτι του Τρόμου* (1945)
* *Η γυναίκα στα πράσινα* (1945)
* *Καταδίωξη στο Αλγέρι* (1945)
* *Τρόμος τη νύχτα* (1946)
* *Dressed to Kill* (1946)
 |
|  |
| Ανά ηθοποιό | 

|  |  |
| --- | --- |
| Κλάιβ Μπρουκ | 
* *Η επιστροφή του Σέρλοκ Χολμς* (1929)
* *Σέρλοκ Χολμς* (1932)
 |
|  |
| Πίτερ Κούσινγκ | 
* *Το λαγωνικό των Μπάσκερβιλ* (1959)
* *Τα προσωπεία του θανάτου* (1984) (TV)
 |
|  |
| Κρίστοφερ Πλάμερ | 
* *Η ασημένια φλόγα* (1977) (TV)
* *Έγκλημα στον Τάμεση* (1979)
 |
|  |
| Κρίστοφερ Λι | 
* *Παγίδα θανάτου* (1962)
* *Η πρωταγωνίστρια* (1991) (TV)
* *Incident at Victoria Falls* (1991) (TV)
 |
|  |
| Ρόμπερτ Ντάουνι Τζ. | 
* *Sherlock Holmes* (2009)
* *Sherlock Holmes 2: Το παιχνίδι των σκιών* (2011)
 |

 |

 |
|  |
| Τηλεοπτικέςσειρές | 
* *Σέρλοκ Χολμς* (1965-1968)
* *Σέρλοκ Χολμς και Δρ. Γουάτσον* (1979-1980)
* *Σέρλοκ Χολμς* (επεισόδια) (1984-1994)
* *Sherlock* (επεισόδια • διακρίσεις) (2010-2017)
* *Elementary* (2012-2019)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2148449661515691274
* **Europeana**: agent/base/146924
* LCCN: no2013039964
* ISNI: 0000 0004 1895 3969
* GND: 118816322
* SELIBR: 382774
* SUDOC: 027515362
* BNF: cb119538882 (data)
* BIBSYS: 1483107587299
* NLA: 59899753
* NKC: jo2016908848

 |

 |